АҞӘА, хәажәкыра 11 – Sputnik. Апрокуратура хада ихацнаркит Аҩныҵҟатәи аусқәа рминистрра аҿаԥхь ззин ыҟамыз амитинг аиҿкаара аганахьала агәаҭарақәа ҳәа аанацҳауеит Апрокуратура хада аофициалтә саит.
"Амитинг амҩаԥгара мзызны иадырбеит Руслан Џьелиа дзықәтәаз автомашьына аанкыларазы ААИ (ГАИ) аусуҩцәа ахьеиехсыз", — ҳәа арбоуп аҳәамҭаҟны.
Агәаҭарақәа рымҩаԥгараан Апрокуратура хада азинтә хәшьара арҭараны иҟоуп Аԥсны Аҩныҵҟатәи аусқәа рминистрра амаҵзуратә хаҿқәеи СИЗО "Дранда" аԥасатәи аиҳабы Руслан Џьелиеи румҭақәа.
Руслан Џьелиа иуацәеи иҭынхацәеи ахаша, хәажәкыра 9 рзы Аҩныҵҟатәи аусқәа рминистрра ахыбрахь инеиит аминистр Деонид Ӡаԥшьба имаҵура шьҭеиҵарц адҵа ҟаҵо.